CELEX: 62013TN0200
Language: et
Date: 2013-04-09 00:00:00
Title: Kohtuasi T-200/13 P: Patrizia De Luca 9. aprillil 2013 esitatud apellatsioonkaebus Avaliku Teenistuse Kohtu 30. jaanuari 2013 . aasta otsuse peale kohtuasjas F-20/06 RENV: De Luca versus komisjon

15.6.2013   
            
            
               ET
            
            
               Euroopa Liidu Teataja
            
            
               C 171/32
            
         Patrizia De Luca 9. aprillil 2013 esitatud apellatsioonkaebus Avaliku Teenistuse Kohtu 30. jaanuari 2013. aasta otsuse peale kohtuasjas F-20/06 RENV: De Luca versus komisjon
   (Kohtuasi T-200/13 P)
   2013/C 171/61
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Patrizia De Luca (Brüssel, Belgia) (esindajad: advokaadid S. Orlandi ja J.-N. Louis)
   
      Teised menetluspooled: Euroopa Liidu Nõukogu ja Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               teha järgmine otsus:
               
                           —
                        
                        
                           tühistada Euroopa Liidu Avaliku Teenistuse Kohtu (kolmas koda) 30. jaanuari 2013. aasta otsus: De Luca vs. komisjon kohtuasjas F-20/06 RENV (kohtulahendite kogumikus veel avaldamata);
                        
                     
         
               —
            
            
               langetades otsuse uutele sätetele tuginedes,
            
         
               —
            
            
               teha järgmine otsus:
               
                           —
                        
                        
                           tühistada Euroopa Komisjoni 23. veebruari 2005. aasta otsus hageja nimetamise kohta administraatoriks, osas, milles sellega kinnitati tema määramine palgaastme A*9 järku 2;
                        
                     
         
               —
            
            
               mõista mõlema kohtuastme kohtukulud välja komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant hulga väiteid, mille kohaselt rikuti õigusnormi:
   
               —
            
            
               sest Avaliku Teenistuse Kohus tõlgendas Üldkohtu 14. detsembri 2011. aasta otsust kohtuasjas T-563/10 P: De Luca vs. komisjon selliselt, et vaidlustatud otsuse õiguspärasuse kontroll esimeses kohtuastmes piirdub üksnes värbamist reguleerivate normide analoogia alusel kohaldamise tagajärgedega, arvestamata, et prevaleerivad tavapärase karjääriarengu valdkonnas kohaldatavad normid;
            
         
               —
            
            
               sest Avaliku Teenistuse Kohus otsustas, et Euroopa Liidu ametnike personalieeskirjade XIII lisa artikli 12 lõiget 3 saab õiguspäraselt analoogia alusel kohaldada, tõdedes samas, et see ei anna apellandile karjääri mõttes mingit eelist ning et töötasu osas saadav piiratud eelis kaob aja jooksul;
            
         
               —
            
            
               sest Avaliku Teenistuse Kohus ei hinnanud, kas Euroopa Liidu ametnike personalieeskirjade XIII lisa artikli 12 lõige 3 ja selle kohaldamine apellandi suhtes analoogia alusel on õiguspärane, arvestades võrdse kohtlemise põhimõtet ja ametikohal edasijõudmise põhimõtet;
            
         
               —
            
            
               sest personalieeskirjade XIII lisa artikli 12 lõike 3 kohaldamise ilmselge sobimatus tuleb kindlaks teha Avaliku Teenistuse Kohtul — seda ei pea tõendama apellant;
            
         
               —
            
            
               sest Avaliku Teenistuse Kohus jättis kohe, ilma süvendatud analüüsita, kõrvale apellandi argumendi, et rikuti võrdse kohtlemise põhimõtet, sest personalieeskirjade artiklist 45 ametnikele tulenev õigus ametikohal edasi jõuda säilis küll hoolimata personalieeskirjades tehtud muudatustest, ent mitte apellandi jaoks, sest tema suhtes kohaldati personalieeskirjade XIII lisa artikli 12 lõiget 3.